Wilhelm Dörpfeld
Store norske leksikon,Historie,Arkeologi,Arkeologer
Wilhelm Dörpfeld var en tysk klassisk arkeolog og arkitekt. Han deltok fra 1877 til 1881 i utgravningene i Olympia som teknisk leder. Fra 1892 til 1912 jobbet han som arkitekt, og senere som sekretær og direktør ved det tyske arkeologiske institutt i Athen.
Han deltok i eller ledet utgravninger i Hissarlik (Troja), Tiryns, Athen, Pergamon, på øyene Levkas og Korfu. Han utførte betydningsfulle studier i Athens topografi (påvisningen av propyleenes opprinnelige, ikke fullførte plan, oppdagelsen av det før-parthenonske Athene-tempel på Athens Akropolis).Hans metodiske undersøkelser i Hissarlik var viktige for dateringen av den såkalte sjette by (nedenfra), som han viste nærmere måtte svare til det homeriske Troja. Han studier over det greske teater var oppsiktsvekkende.Hovedverker, sammen med E. Reisch:  Das griechische Theater (1896)  Troja und Ilion (1902)  Alt-Ithaka (1927)  Alt-Olympia (1935)  Alt-Athen und seine Agora (1937–39) samt det posthumt utgitte Erechtheion (1942) Les mer i Store norske leksikon arkeologi